
Okresný súd Poprad 7T/75/2025 8725011024 27. 10. 2025 JUDr. Peter Koman ECLI:SK:OSPP:2025:8725011024.1
TRESTNÝ ROZKAZ V MENE SLOVENSKEJ REPUBLIKY Okresný súd Poprad samosudcom JUDr. Petrom Komanom v y d á v a podľa § 353 ods. 1 Trestného poriadku tento rozhodol: Obvinení: 1/ A. B., nar. XX.X.XXXX v Poprade, trvale bytom C., D. C. X/ E. F., nar. XX.XX.XXXX v Levoči, trvale bytom G., A. XX/XX, D. H. I. E., tohto času ÚVV a ÚVTOS Prešov, s ú v i n n í, ž e po vzájomnej dohode dňa 04.05.2024 v čase o 07:59 hod., na ul. A. J. XXXX/XX E. C., na parkovisku pri Železničnej stanici Poprad-Tatry, pristúpili k poškodenému F. C., ktorý bol v tom čase pod značným vplyvom alkoholu, chytili F. C. za hornú časť trupu a okolo bedier, zodvihli ho a preniesli cez chodník do parku pri Železničnej stanici Poprad-Tatry, kde ho položili na trávu, následne A. B. prehľadal F. C., kde počas toho vytiahol F. C. z vreciek nohavíc pánsku čiernu koženkovú peňaženku s obsahom občiansky preukaz na meno F. C., preukaz poistenca Všeobecnej zdravotnej poisťovne na meno F. C., finančnej hotovosti 430,- eur a 600,- českých korún (23,98,- eur) a používaný mobilný telefón značky Xiaomi Redmi, ktoré si prisvojil a potom spoločne s E. F. odišli do vnútorných priestorov Železničnej stanice Poprad-Tatry, kde si finančnú hotovosť rozdelili, čím takto poškodenému F. C., trvalé bytom K., C. XX/ XX, D. C. spôsobili krádežou škodu vo výške 513,98,- eur, teda - spoločným konaním si prisvojili cudziu vec tým, že sa jej zmocnili a čin spáchali na veci, ktorú ma iný na sebe, čím spáchali - prečin krádeže podľa § 212 ods. 1 písm. d) Trestného zákona formou spolupáchateľstva podľa § 20 Trestného zákona,
a za to im ukladá: Obvinenému 1/ A. B.: Podľa § 212 ods. 1 Trestného zákona s použitím § 36 písm. l), § 37 písm. m), § 38 ods. 2 Trestného zákona, trest odňatia slobody vo výmere 15 (pätnásť) mesiacov. Podľa § 48 ods. 2 písm. b) Trestného zákona ho na výkon uloženého trestu odňatia slobody zaraďuje do ústavu na výkon trestu odňatia slobody so stredným stupňom stráženia. U obvineného 2/ E. F.: Súd podľa § 44 Trestného zákona upúšťa od uloženia súhrnného trestu obvinenému, pretože trest uložený rozsudkom Mestského súdu Bratislava I sp. zn. 12T/3/2024 zo dňa 4.4.2025, ktorým bol odsúdenému podľa § 270 ods. 2 Trestného zákona uložený súhrnný trest odňatia slobody vo výmere 28 (dvadsaťosem) mesiacov, je na ochranu spoločnosti a nápravu obvineného dostatočný. Podľa § 287 ods. 1 Trestného poriadku súd oboch obžalovaných zaväzuje spoločne a nerozdielne nahradiť poškodenému F. C., nar. XX.X.XXXX, bytom K., C. XX/XX, škodu vo výške 513,98 eur. - spoločným konaním si prisvojili cudziu vec tým, že sa jej zmocnili a čin spáchali na veci, ktorú ma iný na sebe, Poučenie: Proti tomuto trestnému rozkazu možno podať odpor na podpísanom súde do 8 dní od jeho doručenia. Ak proti trestnému rozkazu podá v lehote odpor oprávnená osoba, samosudca nariadi hlavné pojednávanie. Ak proti výroku o náhrade škody, ktorým bola priznaná náhrada škody podá v lehote odpor poškodený, trestný rozkaz sa ruší vo výroku o náhrade škody a samosudca uznesením poškodeného odkáže na občianske súdne konanie, prípadne na konanie pred iným príslušným orgánom. Obvinený, osoby, ktoré sú oprávnené podať v prospech obvineného odpor (len so súhlasom obvineného), poškodený a prokurátor môže zobrať odpor späť dovtedy, kým súd nezačne hlavné pojednávanie. Trestný rozkaz sa stane právoplatným a vykonateľným ak - odpor nebol podaný; uplynutím lehoty na podanie odporu, - odpor bol vzatý späť; dňom jeho späťvzatia.

